**KONSOLIDĒTS**

**APSTIPRINĀTS**

Sabiedrības ar ierobežotu atbildību „Daugavpils ūdens”

iepirkumu komisijas

2023. gada 13. janvāra sēdē

protokols Nr.1

**Publiskās sarunu procedūras**

**“Autoriepu piegāde”**

 identifikācijas Nr. DŪ 2023/3

**NOLIKUMS**

(ar grozījumiem 16.01.2023.)

# Vispārīgā informācija

* 1. Iepirkuma identifikācijas numurs: **DŪ 2023/3**
	2. Pasūtītājs– **sabiedrība ar ierobežotu atbildību “Daugavpils ūdens”** (turpmāk – SIA “Daugavpils ūdens”), reģistrācijas Nr. 41503002432, Ūdensvada iela 3, Daugavpils, LV-5401.
	3. Kontaktpersona par iepirkumu norisi – juridiskās nodaļas vecākā iepirkumu speciāliste Daina Dzalbe, mobilais tālrunis +371 29993927, e-pasts: iepirkumu.komisija@daugavpils.udens.lv.
	4. Pasūtītāja prasībām atbilstošo piedāvājumu izvēles kritērijs: **saimnieciski visizdevīgākais piedāvājums**.

Piedāvājumu izvēles kritērijs ir saimnieciski visizdevīgākie preču piegādes noteikumi. Vērtējot piedāvājumus Pasūtītājs ņem vērā piedāvājumā norādīto preču kopējo summu, kā arī fiksēto atlaides apmēru, par kādu Pretendents samazina to preču cenu, kuru Pasūtītājs varētu iegādāties no Pretendenta.

* 1. Pretendents nav tiesīgs iesniegt piedāvājuma variantus.
	2. Piedāvājuma nodrošinājums ***nav*** paredzēts.
	3. Līguma izpildes garantija ***nav*** paredzēta.

# Informācija attiecībā uz iepirkuma procedūras rezultātā noslēdzamā tiesiskā darījuma būtiskām sastāvdaļām

* 1. Iepirkuma priekšmets:autoriepu iegāde saskaņā ar tehniskās specifikācijas (**1.pielikums**) un vispārīgās vienošanās **(4.pielikums)** prasībām.
	2. Iepirkuma priekšmeta CPV kods: 34351103-3 Automašīnas riepas.
	3. Iepirkuma priekšmets ***nav*** sadalīts daļās.
	4. Paredzamā līgumcena: **12 580.00 EUR bez PVN.**
	5. Piegādes vieta:SIA “Daugavpils ūdens”, Ūdensvada ielā 3, Daugavpilī, LV-5401, Latvijas Republika.
	6. Pretendentam ir tiesības iesniegt piedāvājumu par visām tehniskajā specifikācijā norādītajām pozīcijām vai par katru pozīciju atsevišķi.
	7. Iepirkuma rezultātā paredzēts slēgt vispārīgo vienošanos.
	8. Vispārīgās vienošanās darbības termiņš – no vispārīgās vienošanās spēkā stāšanās brīža līdz brīdim kamēr tiek sasniegts Pasūtītāja organizētā iepirkuma ietvaros noteiktais limits jeb Vienošanās summa. Jebkurā gadījumā vispārīgā vienošanās darbojas ne ilgāk par 24 (divdesmit četriem) mēnešiem no tās spēkā stāšanās dienas.
1. **Informācija par iepirkumu**
	1. Informāciju par iepirkumu pasūtītājs publicē savā mājas lapā internetā [www.daugavpils.udens.lv](http://www.daugavpils.udens.lv) – sadaļā “Iepirkumi un mantas atsavināšana”, Daugavpils pašvaldības mājas lapā internetā [www.daugavpils.lv](http://www.daugavpils.lv), kā arī iepirkumu datubāzē [www.iepirkumi.lv](http://www.iepirkumi.lv).
	2. Ieinteresēto piegādātāju pienākums ir pastāvīgi sekot līdzi aktuālajai informācijai minētajās mājas lapās par konkrēto iepirkumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

# Piedāvājumu iesniegšanas kārtība

* 1. Piedāvājumu jāiesniedz personīgi, nosūtot pa pastu, vai elektroniski, ja piedāvājums ir parakstīts ar drošu elektronisko parakstu.
	2. Iesniegšanas vieta – SIA “Daugavpils ūdens”, Ūdensvada ielā 3, Daugavpilī, Latvijas Republika, LV-5401, administratīvās ēkas 106.kab., vai, ja piedāvājums tiks sūtīts elektroniski iepirkumu.komisija@daugavpils.udens.lv norādot sūtījuma tēmā iepirkuma nosaukumu un identifikācijas numuru ar norādi par piedāvājuma atvēršanas datumu un laiku.
	3. Pasta sūtījumam jābūt nogādātam 4.2.punktā norādītajā adresē līdz 4.4.punktā noteiktajam termiņam un par to pilnu atbildību uzņemas iesniedzējs.
	4. Piedāvājuma iesniegšanas termiņš – līdz **2023. gada 30. janvārim, plkst.11.00**
	5. Iesniegto piedāvājumu atvēršana notiks **2023. gada 30. janvārī, plkst.11.00** , Ūdensvada ielā 3, Daugavpilī, SIA “Daugavpils ūdens” pārvaldes ēkā. Iesniegto piedāvājumu atvēršana ir atklāta.
	6. Piedāvājums, kas iesniegts pēc minētā termiņa, netiks izskatīts un neatvērts tiks atdots vai nosūtīts atpakaļ iesniedzējam.
	7. Elektroniski iesniegts piedāvājums, kurš tiks iesniegts neievērojot šī nolikumā noteiktās prasības elektronisko piedāvājumu iesniegšanai, netiks izskatīts.
	8. Piedāvājumu vērtēšanu un lēmumu pieņemšanu komisija veic slēgtā sēdē.
	9. Pretendenta iesniegtais piedāvājums nozīmē pilnīgu šīs iepirkuma procedūras nolikuma noteikumu pieņemšanu un atbildību par to izpildi.
	10. Piedāvājuma derīguma termiņš: **60 dienas** no piedāvājumu iesniegšanas termiņa beigām (nolikuma 4.4. punkts).

# Piedāvājuma noformēšana

* 1. Pretendents sagatavo un iesniedz piedāvājumu saskaņā ar iepirkuma procedūras dokumentu prasībām.
	2. Ja piedāvājumu sagatavo un iesniedz elektroniski, piegādātājs ir tiesīgs ar vienu drošu elektronisko parakstu parakstīt visus dokumentus kā vienu kopumu vai katru atsevišķi.
	3. Piedāvājums jāsagatavo latviešu valodā, drukātā veidā, vienā eksemplārā. Piedāvājumā iekļautos dokumentus var iesniegt citā valodā, šādā gadījumā dokumentiem jāpievieno tulkojums latviešu valodā ar apliecinājumu par tulkojuma pareizību saskaņā ar spēkā esošo attiecīgo jomu regulējošo normatīvo aktu prasībām. Pretējā gadījumā komisija ir tiesīga uzskatīt, ka attiecīgais atlases vai kvalifikācijas dokuments nav iesniegts.
	4. Piedāvājums jāiesniedz slēgtā aploksnē un aizzīmogotā iepakojumā (aploksnē). Uz iepakojuma jānorāda:

**Sabiedrība ar ierobežotu atbildību “Daugavpils ūdens”**

**Ūdensvada iela 3, Daugavpils , Latvija, LV–5401**

**Piedāvājums publiskai sarunu procedūrai**

**“Autoriepu piegāde”**

**iepirkuma identifikācijas Nr. DŪ 2023/3**

**Neatvērt līdz 2023. gada 30. janvārim, plkst.11.00**

***<Pretendenta nosaukums, juridiskā adrese un reģistrācijas numurs, kontaktpersona, tālrunis>***

Ja piedāvājumu iesniedz elektroniski, iepirkuma procedūras nosaukumu un identifikācijas numuru ar norādi par piedāvājuma atvēršanas datumu un laiku ir jāiekļauj elektroniskās vēstules tēmā.

* 1. Piedāvājuma sākumā pēc titullapas jābūt piedāvājuma satura radītājam, aiz kura seko visi pārējie piedāvājumā iekļaujamie dokumenti.
	2. Piedāvājumā iekļautajiem dokumentiem, kā arī kopijām un tulkojumiem jābūt noformētiem atbilstoši spēkā esošo dokumentu izstrādāšanas un noformēšanas kārtību regulējošo normatīvo aktu prasībām.
	3. Visiem piedāvājumā iekļautajiem dokumentiem ***(izņemot piedāvājuma nodrošinājumu, ja tāds ir paredzēts)*** jābūt caurauklotiem un apzīmogotiem tā, lai to nebūtu iespējams atdalīt, visām lapām jābūt sanumurētām. Piedāvājuma nodrošinājums, ja tāds paredzēts, iesniedzams kā atsevišķs dokuments.
	4. Pretendents iesniedz parakstītu piedāvājumu. Piedāvājumu paraksta pretendenta amatpersona, kuras pārstāvības tiesības ir reģistrētas likumā noteiktajā kārtībā, jeb pilnvarotā persona, pievienojot attiecīgās pilnvaras oriģinālu vai apliecinātu kopiju. Ja piedāvājums tiek iesniegts elektroniski, gan pilnvarai, gan arī piedāvājumam jābūt parakstītiem elektroniski ar drošu elektronisko parakstu.
	5. Pieteikums un finanšu piedāvājums jāsagatavo saskaņā ar iepirkuma procedūras nolikumam pievienotajām veidnēm.
	6. Pretendentu iesniegtie dokumenti pēc iepirkuma pabeigšanas netiek atdoti atpakaļ (izņemot piedāvājuma nodrošinājumu, ja tāds paredzēts).

# Prasības pretendentam un iesniedzamie dokumenti

* 1. Pretendentu kvalifikācijas prasības ir obligātas visiem pretendentiem, kas vēlas iegūt tiesības noslēgt vispārīgo vienošanos.

|  |  |  |
| --- | --- | --- |
| **Nr.****p. k.** | **Prasības** | **Iesniedzamā informācija, kas nepieciešama, lai Pretendentu novērtētu saskaņā ar minētajām prasībām:** |
| 6.1.1. | Pretendents normatīvajos aktos noteiktajā kārtībā ir reģistrēts Latvijas Republikas (turpmāk – LR) Komercreģistrā vai līdzvērtīgā reģistrā ārvalstīs atbilstoši attiecīgās valsts normatīvo aktu prasībām. | Par Latvijā reģistrētiem Pretendentiem Pasūtītājam pašam jāpārliecinās Uzņēmumu reģistra mājas lapā [www.ur.gov.lv](http://www.ur.gov.lv) Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments (kopija), kas apliecina Pretendenta reģistrāciju atbilstoši tās valsts normatīvo aktu prasībām, un dokuments ar norādi uz Pretendenta uzņēmuma darbības veidiem. |
| 6.1.2. | Piedāvājumu ir parakstījusi paraksttiesīgā persona. | Kompetentas institūcijas izdotu dokumentu par Pretendenta pārstāvības tiesībām, vai arī dokumentu, kas apliecina piedāvājumu parakstījušās personas tiesības pārstāvēt Pretendentu, ja piedāvājumu neparaksta Pretendenta likumiskais pārstāvis.Par Latvijā reģistrētiem Pretendentiem Pasūtītājam pašam jāpārliecinās Uzņēmumu reģistra mājas lapā [www.ur.gov.lv](http://www.ur.gov.lv)Ja piedāvājumu paraksta pilnvarotā persona, piedāvājumam jāpievieno pilnvaras oriģināls vai apliecināta kopija. |
| 6.1.3. | Pretendenta pieteikums dalībai iepirkumā, kas apliecina Pretendenta apņemšanos piegādāt preces saskaņā ar aicinājuma prasībām.  | **Pieteikums** jāsagatavo atbilstoši pievienotajai veidnei (2.pielikums). Pieteikumu paraksta paraksttiesīgā vai pilnvarotā persona. Ja pieteikumu paraksta pilnvarotā persona, pieteikumam jāpievieno pilnvaras oriģināls vai apliecināta kopija. |
| 6.1.4. | Parakstīts finanšu piedāvājums. | **Parakstīts finanšu piedāvājums** saskaņā ar pasūtītāja izstrādātajām vadlīnijām un finanšu piedāvājuma veidni (3.pielikums). Finanšu piedāvājumu paraksta pretendenta paraksttiesīgs pārstāvis vai tā pilnvarota persona. Ja pieteikumu paraksta pilnvarotā persona, pieteikumam jāpievieno pilnvaras oriģināls vai apliecināta kopija.  |
| 6.1.5.  | Pretendents garantē piegādātās preces kvalitāti un nodrošina preces ražotāja garantijas saistību izpildi attiecībā uz visām piegādātajām precēm tādos termiņos un apjomā, kādā to deklarē šo preču ražotājs. | Pretendenta **apliecinājums iekļauts pieteikuma veidnē** (2.pielikums). Pretendents iesniedz aizpildītu un parakstītu pieteikuma veidni.Ja iespējams, Pretendents kopā ar apliecinājumu papildus iesniedz garantijas noteikumus vai arī citus dokumentus, kuros norādīta informācija par garantijas kārtību un nosacījumiem. |

* 1. Pretendentam, kuram būtu piešķiramas vispārīgo vienošanos slēgšanas tiesības, 10 dienu laikā no iepirkuma komisijas pieprasījuma nosūtīšanas dienas jāiesniedz kompetentu institūciju izsniegtās izziņas par to, ka attiecībā uz Pretendentu nepastāv Sabiedrisko pakalpojumu sniedzēju iepirkumu likuma (turpmāk- SPSIL) 48.panta minētie izslēgšanas noteikumi, kas attiecināmi uz Valsts ieņēmumu dienesta administrējamo nodokļu parādu pārbaudi, kā arī uz Pretendenta maksātnespējas procesu, saimnieciskās darbības apturēšanu vai likvidēšanu. Ja Pretendents noteiktajā termiņā neiesniedz minētas izziņas iepirkumu komisijai, tas tiek izslēgts no tālākas dalības iepirkuma procedūrā. Komisijai ir tiesības nepieprasīt minētās izziņas, ja tā pati ātri un sekmīgi var pārliecināties par izslēgšanas nosacījumu neesamību publiski pieejamās datubāzēs.
	2. Personu apvienībai, attiecībā uz kuru pieņemts lēmums slēgt vispārīgo vienošanos, līdz vienošanās slēgšanas brīdim jābūt izveidotam juridiskajam statusam atbilstoši Latvijas normatīvo aktu prasībām.
1. **Vispārīgā vienošanās**
	1. Iepirkuma rezultātā paredzēts slēgt vispārīgo vienošanos, saskaņā ar tās projektu, kas pievienota aicinājuma 4.pielikumā, ar ne vairāk kā 3 (trīs) Pretendentiem, kuru iesniegtais piedāvājums ar iepirkumu komisijas lēmumu tiks atzīts par atbilstošu Pasūtītāja izvirzītajām prasībām un par saimnieciski visizdevīgāko.
	2. Vispārīgās vienošanās darbības termiņš – no vispārīgās vienošanās spēkā stāšanās brīža līdz brīdim kamēr tiek sasniegts Pasūtītāja organizētā iepirkuma ietvaros noteiktais limits jeb Vienošanās summa. Jebkurā gadījumā vispārīgā vienošanās darbojas ne ilgāk par 24 (divdesmit četriem) mēnešiem no tās spēkā stāšanās dienas.
	3. Piegādes adrese: SIA “Daugavpils ūdens”, Ūdensvada ielā 3, Daugavpilī, Latvijā.
	4. Pasūtīto preču vienības cenas, kas norādītas tehniskajā un finanšu piedāvājumā nav fiksētas un nav saistošas līgumslēdzēju pusēm.
	5. Atlaides apmērs ir fiksēts visā vispārīgās vienošanās darbības laikā.
	6. Izraudzītajiem pretendentam vispārīgā vienošanās jāparaksta 5 (piecu) dienu laikā no pasūtītāja nosūtītā uzaicinājuma parakstīt vispārīgo vienošanos. Ja norādītajā termiņā uzvarētājs neparaksta vispārīgo vienošanos, tas tiek uzskatīts par atteikumu to noslēgt un pretendents tiek izslēgts no dalības iepirkuma procedūrā. Tādā gadījumā vispārīgo vienošanos tiek piedāvāts noslēgt nākamajam pretendentam saskaņā ar iepirkumu komisijas veikto piedāvājumu salīdzinājumu.
	7. Ja pretendents ir gatavs parakstīt vispārīgo vienošanos ar drošu elektronisko parakstu, tas piedāvājumam pievieno par to brīvā formā sastādīto apliecinājumu.

# Piedāvājuma vērtēšana un izvēle

* 1. Iepirkumu komisija slēgtā sēdē veic piedāvājumu vērtēšanu. Piedāvājumu vērtēšanas laikā komisija pārbauda pretendentu atbilstību noteiktajām pretendentu kvalifikācijas prasībām, kā arī pārbauda piedāvājuma atbilstību nolikuma prasībām, pārbaudot tajā esošas informācijas atbilstību pasūtītāja izvirzītajām prasībām pēc dokumentiem un publiskajā apritē esošās Pasūtītāja iegūtās informācijas. Neatbilstoši piedāvājumi tiek noraidīti.
	2. Pretendentu piedāvājumu pārbaudes laikā komisija noskaidro pretendenta kompetenci un atbilstību pasūtītāja prasībām pēc dokumentiem, kas pretendentam jāiesniedz saskaņā ar šī nolikuma prasībām, kā arī no publiskajā apritē esošās pasūtītāja iegūtās informācijas.
	3. Ja pretendenta piedāvājums neatbilst kādai Pasūtītāja izvirzītajai prasībai, komisija tā piedāvājumu tālāk neizskata un pretendentu izslēdz no turpmākās dalības iepirkumā.
	4. Ja pretendenta piedāvājums skaidri, viennozīmīgi un nepārprotami neatspoguļo izvirzīto prasību izpildi, komisija šo piedāvājumu noraida un tālāk neizskata.
	5. Piedāvājumu vērtēšanas laikā komisija pārbauda vai piedāvājumos nav aritmētisko kļūdu. Ja kļūdas tiek konstatētas, komisija tās izlabo. Par kļūdu labojumu un laboto piedāvājuma summu Pasūtītājs paziņo Pretendentam, kura pieļautās kļūdas labotas. Vērtējot finanšu piedāvājumu Pasūtītājs ņem vērā labojumus.
	6. Pretendentam ir jānodrošina piedāvājuma iesniegšana saskaņā ar nolikuma un tehniskās specifikācijas prasībām.
	7. Pasūtītājs piešķir vispārīgās vienošanās slēgšanas tiesības ne vairāk kā 3 (trīs) Pretendentiem, kuru iesniegtais piedāvājums ar iepirkumu komisijas lēmumu tiks atzīts par atbilstošu Pasūtītāja izvirzītajām prasībām un par saimnieciski visizdevīgāko.
	8. Ja vismaz 2 (divu) pretendentu iesniegtajos piedāvājumos minēto pozīciju cenas (ieskaitot atlaidi) būs vienādas, Pasūtītājs nosakot darījuma slēgšanas prioritāti ņems vērā minimālo maršruta garumu no Pretendenta mazumtirdzniecības vietas līdz Pasūtītāja juridiskajai adresei Ūdensvada ielā 3, Daugavpilī. Minimālā maršruta noteikšana Pasūtītājs izmanto maršruta rīku [www.google.lv/maps](http://www.google.lv/maps).
1. **Pretendenta pienākumi un tiesības**
	1. Pienākums iepirkuma komisijas noteiktajā termiņā sniegt atbildes uz iepirkuma komisijas pieprasījumiem par papildus informāciju.
	2. Pienākums segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.
	3. Tiesības pirms piedāvājumu iesniegšanas termiņa beigām grozīt vai atsaukt iesniegto piedāvājumu. Ja pretendents groza piedāvājumu, tas iesniedz jaunu piedāvājumu ar atzīmi “GROZĪTAIS”. Tādā gadījumā komisija vērtē grozīto piedāvājumu.
	4. Tiesības ne vēlāk kā 6 (sešas) darba dienas pirms piedāvājumu iesniegšanas termiņa beigām pieprasīt iepirkuma komisijai papildus informāciju par iepirkuma procedūras norises kārtību un iepirkuma priekšmetu.
	5. Tiesības apstrīdēt iepirkuma komisijas lēmumu par iepirkuma līguma slēgšanas tiesību piešķiršanu, sūdzību iesniedzot SIA “Daugavpils ūdens” 5 darba dienu laikā no rezultātu paziņošanas brīža.

# Iepirkuma komisijas pienākumi un tiesības

* 1. Pienākums nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
	2. Tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti komisijai.
	3. Tiesības labot aritmētiskās kļūdas pretendenta piedāvājumā, informējot par to pretendentu.
	4. Tiesības pieaicināt atzinumu sniegšanai neatkarīgus ekspertus ar padomdevēja tiesībām.
	5. Iepirkuma komisija ir tiesīga pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas vispārīgās vienošanās slēgšanas tiesības.
	6. Pasūtītājs ir tiesīgs pārtraukt vai izbeigt iepirkumu un neslēgt vispārīgo vienošanos, ja tam ir objektīvs pamatojums.
	7. Tiesības izvēlēties nākamo saimnieciski visizdevīgāko piedāvājumu no piedāvājumiem ar zemāko cenu, ja izraudzītais pretendents nenoslēdz vispārīgo vienošanos ar pasūtītāju tā norādītajā termiņā.
	8. Tiesības izdarīt grozījumus šajā iepirkuma procedūras nolikumā pirms piedāvājumu iesniegšanas termiņa beigām, publiskojot to saturu savā mājas lapā internetā [www.daugavpils.udens.lv](http://www.daugavpils.udens.lv), sadaļā “Iepirkumi un mantas atsavināšana”, kā arī Daugavpils pašvaldības mājas lapā internetā [www.daugavpils.lv](http://www.daugavpils.lv).

**Pielikumā:**

1.pielikums – Tehniskā specifikācija;

2.pielikums – Pieteikuma dalībai iepirkuma procedūrā veidne;

3.pielikums – Finanšu piedāvājuma sagatavošanas vadlīnijas, tehniskā un finanšu piedāvājuma veidne;

4.pielikums – Vispārīgās vienošanās projekts.

*1.pielikums*

**TEHNISKĀ SPECIFIKĀCIJA**

Publiskai sarunu procedūrai

**“Autoriepu piegāde”**

 identifikācijas Nr. DŪ 2023/3

1. Piegādes priekšmets – vieglo automobiļu un kravas furgonu/mikroautobusu ( tabulas 1.-15.punkts), traktoru/ekskavatoru (tabulas 16.-22.punkts), kravas automobiļu (tabulas 23.-31.punkts) riepas un ekskavatoru/traktoru riepu kameras(tabulas 32.-36.punkts). Visas tabulā pārskaitītas riepas ir paredzētas galvenokārt ekspluatācijai pilsētas apstākļos.

|  |  |  |  |
| --- | --- | --- | --- |
| Nr. p.k. | Riepas izmērs | Daudzums, gab. | Pielietojums |
| 1. | 165/70R14C | 1 | vasaras |
| 2. | 165/70R14C | 1 | ziemas |
| 3. | 185R14C | 1 | vissezonas (M+S) |
| 4. | 215/50R17 | 1 | vasaras |
| 5. | 205/55R16 | 1 | ziemas |
| 6. | 195/65R15 | 1 | vasaras |
| 7. | 195/65R15 | 1 | ziemas |
| 8. | 195/70R15C | 1 | vissezonas (M+S) |
| 9. | 195/65R16C | 1 | vasaras |
| 10. | 195/65R16C | 1 | ziemas |
| 11. | 215/65R16C | 1 | vasaras |
| 12. | 215/65R16C | 1 | ziemas |
| 13. | 225/65R16C | 1 | vissezonas (M+S) |
| 14. | 235/65R16C | 1 | vasaras |
| 15. | 235/65R16C | 1 | ziemas |
| 16. | 175R16C | 1 | vissezonas (M+S) |
| 17. | 9.5-32 | 1 | vissezonas (M+S) |
| 18. | 11.2-20 | 1 | vissezonas (M+S) |
| 19. | 15.5R38 | 1 | vissezonas (M+S) |
| 20. | 400/60-15.5 | 1 | vissezonas (M+S) |
| 21. | 12.5/80-18 | 1 | vissezonas (M+S) |
| 22. | 18.4-26 | 1 | vissezonas (M+S) |
| 23. | 205/75R17.5 | 1 | vissezonas (M+S) (priekš. ass) |
| 24. | 205/75R17.5 | 1 | vissezonas (M+S) (aizmug. ass) |
| 25. | 285/70R19.5 | 1 | vissezonas (M+S) (priekš. ass) |
| 26. | 285/70R19.5 | 1 | vissezonas (M+S) (aizmug. ass) |
| 27. | 8.25R20 | 1 | vissezonas (M+S) |
| 28. | 10R22.5 | 1 | vissezonas (M+S) (priekš. ass) |
| 29. | 10R22.5 | 1 | vissezonas (M+S) (aizmug. ass) |
| 30. | 315/80R22.5 | 1 | vissezonas (M+S) (priekš. ass) |
| 31. | 315/80R22.5 | 1 | vissezonas (M+S) (aizmug. ass) |
| 32. | 16.9-26 | 1 | Riepu kamera eks. JCB |
| 33. | 12.5/80-18 | 1 | Riepu kamera eks. JCB |
| 34. | 8.3/9.5-32 | 1 | Riepu kamera tr. T-25 |
| 35. | 11.2-20 | 1 | Riepu kamera tr. MTZ |
| 36. | 13.6-38 | 1 | Riepu kamera tr. MTZ |

1. **Obligātas prasības** piedāvātajām riepām:
	1. visam riepām ir jābūt jaunām, nevis atjaunotām;
	2. ir jāatbilst E/ECE/324 noteikumu 54.regulas prasībām;
	3. riepām, minētām tabulas no 16.-20. un 27. punktos, ir jābūt ar kamerām;
	4. visām riepām, ievērojot to tipu un izmēru, ir jābūt atbilstošam kravnesības (slodzes) un ātruma indeksam;
	5. riepu raksturojumi (saskaņā ar EC 1222/2009 regulas): degvielas patēriņa (vai rites pretestības) indeksam ir jābūt ne zemākam par “F”, bet saķeres uz slapja seguma indeksam ne zemākam par “C”;
	6. riepu glabāšanas termiņam (no riepu izgatavošanas līdz pārdošanas brīdim) nav jābūt ilgākam par 2 gadiem;
	7. riepām, kuras ir minētās tabulas 28.-31. punktos, marķējumā jābūt apzīmējumam “REGROOVABLE” (iespēja padziļināt rievas starp protektora izciļņiem) un tiem jābūt ar bezvirziena protektora rakstu;
	8. riepām, kuras ir minētās tabulas 21. un 22. punktos ir jāatbilst sekojošām papildprasībām:

a) industriāla tipa riepas, paredzētas ekskavatoriem-iekrāvējiem (piemēram JCB 3CX);

b) kordu slāņu skaits – 12PR;

c) riepas kravnesības (slodzes) un ātruma indeksam jābūt ne zemākam par 138A8.

1. Pretendentam ir tiesības iesniegt piedāvājumu par visām tehniskajā specifikācijā norādītajām pozīcijām vai par katru pozīciju atsevišķi.
2. Piedāvājumā jānorāda riepas ražotāju un modeļa nosaukumu.
3. Riepas tiek iegādātas pa daļām pēc SIA “Daugavpils ūdens” pieprasījuma. Preces piegādes termiņš ir ne vairāk par 5 (piecām) kalendāra dienām no pasūtījuma saņemšanas.
4. Pasūtītājam nav pienākuma iegādāties visas tehniskās specifikācijas sarakstā norādītās riepas. Līguma darbības laikā riepas tiks iegādātas pēc nepieciešamības.
5. Pretendents nodrošina Precēm ražotāja garantiju ne mazāk par 12 mēnešu bez nobraukuma. Preces kvalitātei jāatbilst Eiropas Savienībā pieņemtajiem standartiem un specifikācijām atbilstoši Latvijas Republikas normatīvo aktu prasībām attiecībā uz Preces kvalitāti un drošību.
6. Pretendents nodrošina bezmaksas riepu piegādi līdz SIA “Daugavpils ūdens” adresei: Ūdensvada ielā 3, Daugavpilī.

## *2.pielikums*

**PIETEIKUMS DALĪBAI IEPIRKUMA PROCEDŪRĀ**

Publiskai sarunu procedūrai

**“Autoriepu piegāde”**

 identifikācijas Nr. DŪ 2023/3

**Informācija par Pretendentu:**

|  |  |
| --- | --- |
| nosaukums |  |
| reģistrācijas numurs |  |
| juridiskā adrese |  |
| e-pasta adrese |  |
| tālruņa numurs |  |
| bankas rekvizīti |  |
| pretendenta pārstāvja vārds, uzvārds, amats, tā pilnvaras apliecinošs dokuments |  |

ar šā pieteikuma iesniegšanu Pretendents:

1. piesakās piedalīties iepirkuma procedūrā“Autoriepu piegāde”, identifikācijas Nr. DŪ 2023/3;
2. apņemas ievērot iepirkuma procedūras nolikuma prasības un piekrīt visiem tā noteikumiem;
3. apliecina gatavību nodrošināt un piegādāt preci saskaņā ar Pasūtītāja prasībām iepirkuma procedūrā“Autoriepu piegāde”, identifikācijas Nr. DŪ 2023/3*,* un pārdot preci piemērojot fiksēto garantēto atlaidi Pasūtītājam iegādājoties tehniskajā specifikācijā minētās un neminētās preces;
4. apliecina, ka garantē piedāvātās preces kvalitāti un nodrošina preces ražotāja garantiju;
5. apliecina, ka pretendenta saimnieciskā darbība nav apturēta vai pārtraukta, nav uzsākts process par Pretendenta maksātnespēju vai bankrotu;
6. atzīst sava piedāvājuma spēkā esamību līdz vispārīgās vienošanas noslēgšanai, bet ne ilgāk kā *<norādīt piedāvājuma derīguma termiņu saskaņā ar aicinājuma prasībām (nolikuma 4.10. punkts)>;*
7. Pretendents (ja Pretendents ir fiziska vai juridiska persona), personālsabiedrība un visi personālsabiedrības biedri (ja Pretendents ir personālsabiedrība) vai visi personu apvienības dalībnieki (ja Pretendents ir personu apvienība) apliecina, ka attiecībā uz Pretendentu nepastāv Sabiedrisko pakalpojumu sniedzēju iepirkumu likuma 48.panta pirmajā daļā minētie izslēgšanas nosacījumi;
8. apliecina, ka veiks uzņemto saistību izpildi un Preču piegādi atbilstoši Pasūtītāja izvirzītajām prasībām.
9. apliecina, ka ir pilnībā iepazinies ar visu dokumentāciju, kas nepieciešama vispārīgās vienošanas izpildei un tā ir pilnībā saprotama;
10. apliecina, ka nolikumam pievienotās vispārīgās vienošanas projekta noteikumi ir saprotami un pieņemami;
11. apliecina, ka piekrīt nolikumam pievienotās vispārīgās vienošanas projekta noteikumiem un ir gatavs vispārīgās vienošanās noslēgšanas tiesību piešķiršanas gadījumā noslēgt vispārīgo vienošanos ar Pasūtītāju saskaņā ar nolikumam pievienotās vispārīgās vienošanās projekta noteikumiem;
12. apliecina, ka visu iesniegto dokumentu atvasinājumu kopums ir pareizs un to saturs atbilst dokumentu oriģinālam;
13. apliecina, ka visa piedāvājumā ietvertā informācija ir patiesa.
14. apliecina, ka ir iesniedzis piedāvājumu neatkarīgi no konkurentiem[[1]](#footnote-1) un bez konsultācijām, līgumiem vai vienošanām;
15. apliecina, ka ne ar vienu konkurentu nav bijusi saziņa attiecībā uz cenām; cenas aprēķināšanas metodēm, faktoriem (apstākļiem) vai formulām; nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai tādu piedāvājuma iesniegšanu, kas neatbilst iepirkuma prasībām; kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums;
16. nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai vispārīgās vienošanās slēgšanas tiesību piešķiršanas.

|  |  |
| --- | --- |
| Vārds, uzvārds, amats |  |
| Vieta, datums |  |
| Paraksts |  |

## *3.pielikums*

**FINANŠU PIEDĀVĀJUMA SAGATAVOŠANAS VADLĪNIJAS**

Publiskai sarunu procedūrai

 “Autoriepu piegāde”

 **identifikācijas Nr. DŪ 2023/3**

1. Veidne, kas aizpildīta saskaņā ar šo prasīto informāciju, veido finanšu piedāvājumu.
2. Pretendentam ir jāsagatavo finanšu piedāvājums un jāaizpilda veidnē norādītās pozīcijas (kuru pārdošanu pretendents var nodrošināt savā mazumtirdzniecības vietā), attiecībā uz preču piegādi, kas minētas tehniskajā specifikācijā (1.pielikums). Pozīcijās iekļautajām cenām jābūt attiecīgo preču piegāžu pilnām vērtībām, ieskaitot visas izmaksas, kas pretendentam varētu rasties preces piegādē līdz iepirkuma dokumentācijā minētajai vietai, kā arī izpildot vispārīgās vienošanās nosacījumus.
3. Vienības cenās ir jāietver visas tādas tiešas un netiešas izmaksas, ja nav noteiktas atsevišķi, kas saistītas ar vispārīgās vienošanās prasību ievērošanu, piemēram, izpildes dokumentācijas sagatavošana un saskaņošana, transports, apsardze, vadība, darbinieku algas, nodokļi un nodevas, apdrošināšana, izdevumi darbiem un materiāliem, kuru izpilde vai pielietojums nepieciešams vispārīgās vienošanās pilnīgai un kvalitatīvai izpildei.
4. Visas izmaksas jāizsaka *euro* (EUR) bez pievienotās vērtības nodokļa (PVN). Finanšu piedāvājuma izdevumu pozīcijas uzrādīt, kā arī vienību izmaksas un izmaksas kopā uz visu apjomu aprēķināt, cenu norādot ar diviem cipariem aiz komata.
5. Vienības cenas nav fiksētas un nav saistošas līgumslēdzēju pusēm.
6. **Atlaides apmērs ir fiksēts un ir spēkā esošs vispārīgās vienošanās izpildes laikā.**
7. Finanšu piedāvājumu jāiesniedz papīra formātā, vai iesniedzot elektroniskā veidā.
8. Iepirkuma procedūras piedāvājuma vērtēšanas laikā pretendentu var lūgt iesniegt detalizētāku piedāvājumā minēto cenu pozīciju atšifrējumu.
9. Ja iepirkuma dokumentos ir minētas pretrunīgas prasības, pretendentam ir jāplāno izdevumi un jāīsteno vispārīgās vienošanās izpilde, vadoties no stingrākām prasībām.

***FINANŠU PIEDĀVĀJUMS (ar 16.01.2023. grozījumiem)***

Publiskai sarunu procedūrai

**“Autoriepu piegāde”**

 identifikācijas Nr. DŪ 2023/3

Finanšu piedāvājumā norādītās cenas pasūtītājs izmanto piedāvājumu izvēlei vispārīgās vienošanās noslēgšanai.

Vienības cenas nav fiksētas un nav saistošas līgumslēdzēju pusēm.

Garantētās atlaides apmērs ir fiksēts un spēkā esošs vispārīgās vienošanās izpildes laikā.

|  |  |  |  |  |
| --- | --- | --- | --- | --- |
| Nr.p. k. | Riepas izmērs | Ražotājs, modeļa nosaukums | Pielietojums | Cena par vienu vienību**[[2]](#footnote-2)** EUR bez PVN  |
| 1. | 165/70R14C |  | vasaras |  |
| 2. | 165/70R14C |  | ziemas |  |
| 3. | 185/65R14 |  | vissezonas (M+S) |  |
| 4. | 215/50R17 |  | vasaras |  |
| 5. | 205/55R16 |  | ziemas |  |
| 6. | 195/65R15 |  | vasaras |  |
| 7. | 195/65R15 |  | ziemas |  |
| 8. | 195/70R15C |  | vissezonas (M+S) |  |
| 9. | 195/65R16C |  | vasaras |  |
| 10. | 195/65R16C |  | ziemas |  |
| 11. | 215/65R16C |  | vasaras |  |
| 12. | 215/65R16C |  | ziemas |  |
| 13. | 225/65R16C |  | vissezonas (M+S) |  |
| 14. | 235/65R16C |  | vasaras |  |
| 15. | 235/65R16C |  | ziemas |  |
| 16. | 175R16C |  | vissezonas (M+S) |  |
| 17. | 9.5-32 |  | vissezonas (M+S) |  |
| 18. | 11.2-20 |  | vissezonas (M+S) |  |
| 19. | 15.5R38 |  | vissezonas (M+S) |  |
| 20. | 400/60-15.5 |  | vissezonas (M+S) |  |
| 21. | 12.5/80-18 |  | vissezonas (M+S) |  |
| 22. | 18.4-26 |  | vissezonas (M+S) |  |
| 23. | 205/75R17.5 |  | vissezonas (M+S) (priekš. ass) |  |
| 24. | 205/75R17.5 |  | vissezonas (M+S) (aizmug. ass) |  |
| 25. | 285/70R19.5 |  | vissezonas (M+S) (priekš. ass) |  |
| 26. | 285/70R19.5 |  | vissezonas (M+S) (aizmug. ass) |  |
| 27. | 8.25R20 |  | vissezonas (M+S) |  |
| 28. | 10R22.5 |  | vissezonas (M+S) (priekš. ass) |  |
| 29. | 10R22.5 |  | vissezonas (M+S) (aizmug. ass) |  |
| 30. | 315/80R22.5 |  | vissezonas (M+S) (priekš. ass) |  |
| 31. | 315/80R22.5 |  | vissezonas (M+S) (aizmug. ass) |  |
| 32. | 16.9-26 |  | Riepu kamera eks. JCB |  |
| 33. | 12.5/80-18 |  | Riepu kamera eks. JCB |  |
| 34. | 8.3/9.5-32 |  | Riepu kamera tr. T-25 |  |
| 35. | 11.2-20 |  | Riepu kamera tr. MTZ |  |
| 36. | 13.6-38 |  | Riepu kamera tr. MTZ |  |
| **Preču kopējā cena EUR bez PVN** |  |
| **Piedāvātā atlaide[[3]](#footnote-3), %** |  |
| **Preču kopējā cena piemērojot atlaidi EUR bez PVN[[4]](#footnote-4)** |  |

Apliecinām, ka *<Pretendenta nosaukums>* garantē piegādātās preces kvalitāti un nodrošina preces ražotāja garantijas saistību izpildi attiecībā uz visām piegādātajām precēm tādos termiņos un apjomā, kādā to deklarē šo preču ražotājs *<termiņš mēnešos>*.

Apliecinām, ka visas vispārīgās vienošanās darbības laikā tiks nodrošināta un piemērota fiksētā atlaide *<procentu>* apmērā no preces pamatcenas preču iegādei tehniskajā specifikācijā minētām un neminētām precēm.

Paraksta pretendenta likumiskais pārstāvis ar paraksta tiesībām vai tā pilnvarota persona:

|  |  |
| --- | --- |
| Vārds, uzvārds, amats |  |
| Paraksts |  |
| Datums |  |

*4.pielikums*

### *Vispārīgās vienošanās projekts*

**VISPĀRĪGĀ VIENOŠANĀS**

Pasūtītāja Nr.\_\_\_\_\_\_\_\_\_\_

Izpildītāja \_\_\_\_\_\_\_\_\_\_Nr.\_\_\_\_\_\_\_\_\_\_

Izpildītāja \_\_\_\_\_\_\_\_\_\_Nr.\_\_\_\_\_\_\_\_\_\_

Izpildītāja \_\_\_\_\_\_\_\_\_\_Nr.\_\_\_\_\_\_\_\_\_\_

Sabiedrība ar ierobežotu atbildību “Daugavpils ūdens”, reģistrācijas Nr.41503002432, adrese Ūdensvada iela 3, Daugavpils, LV-5401 tās valdes locekles Jeļenas Lapinskas personā, kas rīkojas uz statūtu pamata (turpmāk – Pasūtītājs), no vienas puses,

un

Izpildītāji, kuri ieguvuši tiesības noslēgt vispārīgo vienošanos, pamatojoties uz lēmumu, kas pieņemts iepirkuma procedūras „\_\_\_\_\_\_\_\_\_\_\_\_\_\_\_\_\_\_\_\_\_\_\_\_” (turpmāk saukta par Iepirkumu) ietvaros:

1) (*nosaukums*) tās (*pārstāvis*) personā, kas Izpildītāju pārstāv uz (*pārstāvības pamats*);

2) (*nosaukums*) tās (*pārstāvis*) personā, kas Izpildītāju pārstāv uz (*pārstāvības pamats*);

3) (*nosaukums*) tās (*pārstāvis*) personā, kas Izpildītāju pārstāv uz (*pārstāvības pamats*);

turpmāk tekstā visi kopā saukti par Līdzējiem, noslēdz šo vispārīgo vienošanos (turpmāk – Vienošanās).

1. **Vienošanās mērķis un priekšmets**
	1. Vienošanās ir paredzēta kārtība*,* kādā Vienošanās darbības laikā Pasūtītājs no Vienošanos noslēgušo Izpildītāju loka izvēlēsies Izpildītājus, ar kuriem tiks slēgti attiecīgi Preču piegādes tiesiskie darījumi, kā arī šo tiesisko darījumu sastāvdaļas, to skaitā, bet ne tikai, noteikumi attiecībā uz tiesiskā darījuma priekšmetu, cenu, garantijas, kvalitātes jautājumiem.
	2. Vienošanās priekšmets ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk saukti – Prece, Preces) piegādes pakalpojumi saskaņā ar Pasūtītāja iepirkuma tehnisko specifikāciju, Izpildītāju piedāvājumiem un atbilstoši Pasūtītāja vajadzībām. Pasūtītājs ir tiesīgs iegādāties citu iepirkuma tehniskajā specifikācijā neminētu, bet līdzīgu vai funkcionāli saistītu Preci, kas ir pieejama Izpildītāja mazumtirdzniecības vietā, tai plānojot 10% no kopējās Vienošanās cenas, t.i. \_\_\_\_\_\_ EUR <summa cipariem un vārdiem> bez pievienotās vērtības nodokļa (turpmāk – PVN).
	3. Vienošanās summa ir \_\_\_\_\_\_\_\_ EUR <summa cipariem un vārdiem> bez PVN. PVN tiek aprēķināts un maksāts atbilstoši normatīvajos aktos noteiktai nodokļa maksāšanas kārtībai. Pasūtītājam ir tiesības vienpusēji palielināt Vienošanās summu, informējot par to Izpildītājus.
2. **Vienošanās termiņš**
	1. Vienošanās darbības laiks ir no vispārīgās vienošanās spēkā stāšanās brīža līdz brīdim kamēr tiek sasniegts Pasūtītāja organizētā iepirkuma ietvaros noteiktais limits jeb Vienošanās summa. Jebkurā gadījumā vispārīgā vienošanās darbojas ne ilgāk par **24 (divdesmit četriem) mēnešiem** no tās spēkā stāšanās dienas.
	2. Ar Pasūtītāja rakstveida paziņojumu Vienošanās darbības laiks tiek pagarināts līdz jauna līdzīgas Preces piegādātāja izvēles procedūras (iepirkuma procedūras) beigām, ja Izpildītājs 14 dienu laikā no attiecīga paziņojuma saņemšanas pret to nav izteicis rakstveida iebildumus, jebkurā gadījumā šāds termiņa kopējais pagarinājums nevar pārsniegt 2 (divus) mēnešus no sākotnējā Vienošanās darbības laika.
	3. Pēc vienošanās darbības izbeigšanās ikviena Puse ir atbildīga par jebkādu saistību izpildīšanu, kas līdz tam palikušas neizpildītas un Vienošanās tiek uzskatīta par spēkā esošu, cik tālu tas nepieciešams vēl neizpildīto saistību satura un apjoma noteikšanai.
3. **IZPILDĪTĀJU izvēles kārtība DARĪJumu slēgšanai**
	1. Pasūtītājs izvēlas Izpildītājus, ievērojot Vienošanās noteiktās prasības.
	2. Lai noslēgtu tiesisko darījumu par Preces piegādi, Pasūtītājs par katru konkrētu Preci veic cenu aptauju, sazinoties ar Izpildītāju pārstāvjiem telefoniski vai sūtot pieprasījumu uz Izpildītāja norādīto e-pasta adresi.
	3. No Vienošanos noslēgušo Izpildītāju skaita Pasūtītājs Preces piegādei izvēlas vienu Izpildītāju darījumu slēgšanai, kura cenu piedāvājums kopā ar atlaidi konkrētai Precei ir vislētākais.
	4. Ja vismaz 2 (divu) pretendentu iesniegtajos piedāvājumos minēto pozīciju cenas (ieskaitot atlaidi) būs vienādas, Pasūtītājs nosakot darījuma slēgšanas prioritāti ņems vērā minimālo maršruta garumu no Pretendenta mazumtirdzniecības vietas līdz Pasūtītāja juridiskajai adresei Ūdensvada ielā 3, Daugavpilī. Minimālā maršruta noteikšana Pasūtītājs izmanto maršruta rīku [www.google.lv/maps](http://www.google.lv/maps).
	5. Pasūtītājs nosūta Izpildītājam pasūtījumu par tajā noteikto Preču piegādi elektroniski uz Izpildītāja norādīto e-pasta adresi. Pasūtījumā Pasūtītājs norāda Preces nosaukumu, apjomu, raksturojošos elementus, e – pasta adresi, uz kuru Izpildītājam ir jānosūta Pasūtījuma saņemšanas apstiprinājums. Pasūtījumā var norādīt arī citu informāciju, ja tas nepieciešams.
	6. Izpildītājs apstiprina Pasūtījuma saņemšanas faktu, nosūtot paziņojumu uz Pasūtītāja norādīto e – pasta adresi. Šāda paziņojuma nosūtīšanu Izpildītājs nodrošina līdz tekošās darba dienas beigām (plkst.16:30), ja attiecīgs Pasūtījums tika izsūtīts līdz plkst.12:00, vai līdz nākamās darba dienas plkst.12:00, ja attiecīgs Pasūtījums tika izsūtīts pēc plkst.12:00.
	7. Piegādes termiņš tiek skaitīts no dienas, kad abi Līdzēji ir akceptējuši tiesisko darījumu, proti, Pasūtītājs ir nosūtījis pasūtījumu Izpildītājam un tas savukārt ir apstiprinājis pasūtījuma saņemšanu pa e-pastu.
	8. Ja 2 (divu) darba dienu laikā no pasūtījuma nosūtīšanas dienas no Izpildītāja netiek saņemts paziņojums, kas apstiprina pasūtījuma saņemšanu, tad tiek uzskatīts, ka Izpildītājs saņēmis un apstiprinājis pasūtījumu. Šajā gadījumā piegādes termiņš tiek skaitīts sākot ar 3 (trešo) darba dienu pēc pasūtījuma nosūtīšanas dienas.
	9. Pasūtītājam nav pienākums Vienošanās darbības laikā iegādāties visas vai tikai tās Preces, kuras norādītas Iepirkuma tehniskajā specifikācijā. Pasūtītājs iegādājas Preces pēc nepieciešamības, ņemot vērā savas finansiālās iespējas. Jebkurā gadījumā Preču iegāde ir Pasūtītāja tiesības nevis pienākums. Vienošanās darbības laikā Pasūtītājs ir tiesīgs iegādāties Preces, kamēr saskaņā ar Vienošanās iegādāto Preču kopējā vērtība (cena) nav sasniegusi Vienošanās cenu (Vienošanās 1.3.apakšpunkts).
	10. Ja tā Izpildītāja, kurš Vienošanās noteiktajā kārtībā izraudzīts tiesisko darījumu slēgšanai, sortimentā nav tādas Preces, kuru vēlētos iegādāties Pasūtītājs, Pasūtītājam ir tiesības slēgt tiesisko darījumu par vēlamās Preces piegādi ar nākamo Izpildītāju.
	11. Lai noslēgtu tiesisko darījumu par Preču piegādi, kas nav minēti iepirkumu tehniskajā specifikācijā, Pasūtītājs piemēro kārtību, kas minētā Vienošanās 3.2.-3.8.punktos.
4. **PREČu cena un norēķinu kārtība**
	1. Katra Izpildītāja piedāvātais atlaides apmērs ir fiksēts Izpildītāja finanšu piedāvājumā (Finanšu piedāvājumi pievienoti **Vienošanās pielikumā Nr.2**) un ir nemainīgs un spēkā esošs visā Vienošanās darbības laikā. Fiksētā atlaide tiek piemērota Pasūtītājam iegādājoties tehniskajā specifikācijā minētas un neminētas preces. Gadījumā, ja iegādes brīdī mazumtirdzniecības vietā norādītā atlaide ir lielāka par garantēto atlaidi, tad Izpildītājs piemēro lielāko.
	2. Slēdzot tiesiskos darījumus par Preču piegādi, avansa maksājumi netiek paredzēti un šis nosacījums nav maināms.
	3. Attiecīgo Preču piegādei Līdzēji izmanto preču pavadzīmes-rēķinus, kurus Līdzēji paraksta, ja Pasūtītājs ir saņēmis pasūtīto Preci. Katrā preču pavadzīmē-rēķinā Izpildītājs norāda Vienošanās identificējošos datus, to skaitā (bet ne tikai) numuru. Pasūtītājs ir tiesīgs atteikt pieņemt un/vai parakstīt preču pavadzīmi-rēķinu bez minētajiem rekvizītiem.
	4. Par piegādātajām Precēm Pasūtītājs ar Izpildītāju norēķinās ar bankas starpniecību. Ne vēlāk kā 30 (trīsdesmit) dienu laikā pēc kvalitatīvu un Pasūtītāja prasībām atbilstošu Preču piegādes un preču pavadzīmes-rēķina abpusējās parakstīšanas Pasūtītājs pārskaita Izpildītāja bankas norēķinu kontā summu, kas ir vienāda ar attiecīgu piegādāto Preču vērtību (cenu).
	5. Ja Izpildītājs nepilda savas no Vienošanās izrietošas saistības, tas maksā līgumsodu 0,1% apmērā no attiecīga tiesiskā darījuma summas par katru saistību izpildes nokavējuma dienu, bet ne vairāk kā 10% no attiecīga tiesiskā darījuma summas.
	6. Ja Pasūtītājs nepilda savas no Vienošanās izrietošas saistības, tas maksā līgumsodu 0,1% apmērā no attiecīga tiesiskā darījuma summas par katru saistību izpildes nokavējuma dienu, bet ne vairāk kā 10% no attiecīga tiesiskā darījuma summas.
	7. Līgumsoda samaksa neatbrīvo Līdzējus no līgumsaistību izpildes. Pasūtītājam ir tiesības ieturēt aprēķināto līgumsodu no jebkurām Izpildītājam izmaksājamām summām. Līgumsods nav uzskatāms par zaudējumu atlīdzību.
5. **PREČU PIEGĀDES KĀRTĪBA, PREČU NODOŠANAS UN PIEŅEMŠANAS KĀRTĪBA, KVALITĀTES ATBILSTĪBAS PĀRBAUDE**
	1. Izpildītājs piegādā tās un tikai tās Preces, kuras Pasūtītājs ir pasūtījis, izdarot pieprasījumu. Pasūtītājs pasūta Preces, ievērojot nepieciešamību un savas finansiālās iespējas. Jebkurā gadījumā pieprasījuma izdarīšana ir Pasūtītāja tiesības nevis pienākums. Vienošanās darbības laikā Pasūtītājs ir tiesīgs izdarīt neierobežotu pieprasījumu skaitu, kamēr saskaņā ar Līgumu pasūtīto Preču kopējā vērtība (cena) nesasniedza Vienošanās summu.
	2. Pasūtītājs izdara pieprasījumu rakstiski, nosūtot to Izpildītājam pa pastu, pa elektronisko pastu vai iesniedzot to Izpildītājam pret parakstu. Pa pastu nosūtīts pieprasījums uzskatāms par Izpildītāja saņemtu septītajā dienā no tā nodošanas pastā. Pa elektronisko pastu nosūtīts pieprasījums uzskatāms par saņemtu dienā, kad Izpildītājs tādā pašā veidā (t.i., pa elektronisko pastu) nosūtījis Pasūtītājam rakstisku apliecinājumu par pieprasījuma saņemšanu. Izpildītājam pret parakstu iesniegts pieprasījums uzskatāms par saņemtu iesniegšanas dienā. Ja Pasūtītājs vienlaicīgi izdara pieprasījumu vairākos no iepriekš minētiem veidiem, tad uzskatāms, ka Izpildītājs pieprasījumu saņēmis dienā, kurā iestājas agrākais no šajā Līguma punktā iepriekš norādītajiem pieprasījuma saņemšanas faktiem.
	3. Izpildītājam ir pienākums nodrošināt rakstisku pieprasījumu pieņemšanu no Pasūtītāja darba dienās no plkst. 08.00 līdz plkst. 16.30.
	4. Izpildītājs piegādā Pasūtītāja pasūtītas un tā prasībām atbilstošas Preces Pasūtītāja darba laikā, nodrošinot tādu piegādes termiņu ievērošanu un piegādes vietu, kādi norādīti tehniskajā specifikācijā.
	5. Izpildītājs piegādā Preces, izmantojot savā rīcībā esošo darbaspēku, darbarīkus, ierīces, iekārtas, līdzekļus, transportlīdzekļus.
	6. Preces pieņemšana notiek Pasūtītāja pārstāvja klātbūtnē, piedaloties Izpildītāja pārstāvim. Pirms piegādes veikšanas Pretendents telefoniski saskaņo ar Pasūtītāja pārstāvi piegādes laiku vismaz 2 (divas) darba dienas iepriekš. Par atklātiem trūkumiem vai savstarpējām pretenzijām tiek sastādīts akts. Pasūtītājs nepieņem Vienošanās nosacījumiem neatbilstošu Preci.
	7. Ja Preces pieņemšanas laikā jebkura no Pusēm konstatē, ka Prece ir bojāta, nekvalitatīva vai citādi neatbilst Vienošanās nosacījumiem, Izpildītājs novērš šo trūkumu 10 (desmit) darba dienu laikā no tā atklāšanas dienas vai apmaina Preci pret jaunu. Atklāto trūkumu novēršana neietekmē Vienošanās noteikto Preces piegādes termiņu, līdz ar ko neatbrīvo Izpildītāju no negatīvajām sekām, kas izriet no šā termiņa neievērošanas.
	8. Pasūtītājs ir tiesīgs atdot atpakaļ Izpildītājam Preci, kuras neatbilstību Pasūtītāja prasībām nav bijis iespējams konstatēt Preces pieņemšanas brīdī, bet Izpildītājam ir pienākums to apmainīt pret derīgu viena mēneša laikā no preču pavadzīmes-rēķina abpusējās parakstīšanas dienas.
6. **Pasūtītāja pienākumi**
	1. Samaksāt tiesiskā darījuma summu Izpildītājam par kvalitatīvas, Pasūtītāja prasībām atbilstošas, Preces piegādi saskaņā ar Vienošanās nosacījumiem.
	2. Nelikt Izpildītājam šķēršļus Vienošanās nosacījumu izpildei.
	3. Pieņemt Preci, parakstot Izpildītāja iesniegto preču pavadzīmi-rēķinu, ja Izpildītājs ir piegādājis kvalitatīvu, Pasūtītāja prasībām atbilstošu Preci bez jebkādiem defektiem Vienošanās noteiktajā kārtībā.
	4. Nodrošināt objektīvu un taisnīgu procedūrutiesisku darījumu slēgšanai saskaņā ar Vienošanās paredzētajām prasībām.
	5. Ievērot patiesas un godīgas konkurences principus Vienošanās laikā.
7. **IZPILDĪtāju pienākumi**
	1. Piegādāt un pārdot Pasūtītājam kvalitatīvas Preces atbilstoši Pasūtītāja prasībām un pasūtījumam, ievērojot attiecīgās nozares un profesijas labo praksi;
	2. Nodot Pasūtītājam Preces ražotāja, kontrolējošās iestādes vai citas institūcijas izsniegtos dokumentus, kas apliecina Preces atbilstību noteiktiem standartiem, izskaidro Preces darbības principus un/vai drošības noteikumus, kā arī izsniegt Pasūtītājam citus dokumentus, kuri tam varētu būt noderīgi Preces ekspluatācijas laikā (sertifikāti, darba instrukcijas u.c.).
	3. Nodot Preci Pasūtītājam, parakstot preču pavadzīmi-rēķinu.
	4. Ievērot patiesas un godīgas konkurences principus Vienošanās laikā.
	5. Pēc Pasūtītāja pieprasījuma iespējami ātrāk sniegt papildu informāciju par Piedāvājumā norādītajiem aspektiem.
8. **Vienošanās izmaiņas, atkāpšanās no Vienošanās**
	1. Jebkuras izmaiņas Vienošanās tekstā stājas spēkā tikai tad, kad tās ir noformētas rakstveidā un tās ir akceptējuši Pasūtītājs un Izpildītāji.
	2. Pasūtītājam ir tiesības vienpusēji atkāpties no Vienošanās, ja ir zudusi vajadzība pēc Vienošanās priekšmeta.
	3. Pasūtītājam ir tiesības vienpusēji atkāpties no Vienošanās ar konkrētu Izpildītāju, atstājot to spēkā ar citu Izpildītāju, ja šis Izpildītājs apzināti sniedzis nepatiesu informāciju Pasūtītājam, nav ievērojis godīgas konkurences principus, Vienošanās laikā divas vai vairāk reizes nespēja nodrošināt atbilstošu vispārīgās vienošanās izpildi, vai arī veicis citas prettiesiskas darbības*.*
	4. Pasūtītājam vienpusēji atkāpjoties no Vienošanās, Pasūtītājs par to rakstveidā brīdina attiecīgu (-us) Izpildītāju (-us) vismaz 1 (vienu) mēnesi iepriekš.
9. **Strīdu risināšanas kārtība**
	1. Jebkuri no Vienošanās izrietoši strīdi, kas rodas starp Pasūtītāju un Izpildītāju, tiek sākotnēji risināti savstarpēju pārrunu ceļā.
	2. Ja strīdu nav iespējams atrisināt pārrunu ceļā, tas tiek risināts Latvijas Republikas tiesā saskaņā ar attiecīgajiem normatīvajiem aktiem.
10. **Nepārvarama vara**
	1. Līdzēji tiek atbrīvoti no Vienošanās nosacījumu izpildes, ja tā cēlonis ir nepārvarama vara – no Līdzēju gribas neatkarīgi notikumi, kuru iestāšanās nav atkarīga no Līdzēju gribas un iespējām tos kontrolēt, un kuru rezultātā Vienošanos vairs nav iespējams izpildīt. Pie šādiem notikumiem ir pieskaitāmi arī, bet ne tikai, stihiskas nelaimes (dabas katastrofas), streiki, karadarbība, būtiskas un neparedzamas izmaiņas likumdošanas aktos, valsts un pašvaldību varas institūciju izdotie normatīvie akti un lēmumi ciktāl tie ir attiecināmi uz Līdzējiem.
	2. Līdzējs, kurš nepārvaramas varas dēļ nevar izpildīt savas saistības, 3 (trīs) darba dienu laikā par to informē otru Līdzēju, un iesniedz kompetentas iestādes izziņu par nepārvaramas varas faktu, kā arī pamato cēloņsakarību starp šo faktu un nespēju izpildīt savas saistības. Kompetentas iestādes izziņu iesniegt nav nepieciešams, ja tas nav iespējams, kā arī ja nepārvaramas varas pamatā esošais notikums ir vispārzināms.
	3. Ja nepārvaramas varas apstākļu dēļ Vienošanāsnedarbojas ilgāk par 3 (trīs) mēnešiem, katram Līdzējam ir tiesības atteikties no tās izpildes, par to rakstveidā brīdinot otru Līdzēju vismaz 15 (piecpadsmit) darba dienas iepriekš. Šajā gadījumā neviens no Līdzējiem nevar prasīt atlīdzināt zaudējumus, kas radušies šīs Vienošanās laušanas rezultātā.
11. **Līdzēju atbildība un citi nosacījumi**
	1. Līdzēji ir atbildīgi par savu no Vienošanās izrietošo saistību izpildi, un tiem ir pienākums savstarpēji atlīdzināt zaudējumus, kas ir radušies to vainas dēļ.
	2. Ja kādam no Līdzējiem tiek mainīts juridiskais statuss, Līdzēja amatpersonu paraksta tiesības, īpašnieki vai vadītāji, vai kāds no Vienošanās minētajiem Līdzēja rekvizītiem, telefona, faksa numurs, e-pasta adrese, adrese u.c., tad Līdzējs nekavējoties rakstiski paziņo par to otram Līdzējam*.* Ja Līdzējs neizpilda šī apakšpunkta noteikumus, uzskatāms, ka otrs Līdzējs ir pilnībā izpildījis savas saistības, lietojot šajā Vienošanās esošo informāciju par otru Līdzēju. Šajā apakšpunktā minētie nosacījumi attiecas arī uz Vienošanās un tā pielikumos minētajiem Līdzēju pārstāvjiem un to rekvizītiem.
	3. Līdzēju reorganizācija vai to vadītāju maiņa nav obligāts pamats Vienošanās pārtraukšanai vai izbeigšanai. Gadījumā, ja kāds no Līdzējiem tiek reorganizēts vai likvidēts, Vienošanās ar otra Līdzēja piekrišanu var palikt spēkā un tā noteikumi tādā gadījumā ir saistoši Līdzēja tiesību un saistību pārņēmējam, ja aizstāšana notikusi atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
	4. Līdzēji par Vienošanās iepriekšējā apakšpunktā minētās situācijas iestāšanās iespējamību savstarpēji brīdina viens otru 1 (vienu) mēnesi iepriekš.
	5. Ar Vienošanās izpildi saistītos jautājumus risina šādi Līdzēju pilnvarotie pārstāvji:
		1. Pasūtītāja pilnvarotais pārstāvis ir \_\_\_\_\_\_\_\_\_\_\_\_\_\_\_\_\_\_\_;
		2. Izpildītāja \_\_\_\_\_\_\_\_ pilnvarotais pārstāvis ir \_\_\_\_\_\_\_\_\_\_\_\_\_\_\_;
		3. Izpildītāja \_\_\_\_\_\_\_\_ pilnvarotais pārstāvis ir \_\_\_\_\_\_\_\_\_\_\_\_\_\_\_;
		4. Izpildītāja \_\_\_\_\_\_\_\_ pilnvarotais pārstāvis ir \_\_\_\_\_\_\_\_\_\_\_\_\_\_\_;
	6. Līdzēju pilnvarotajiem pārstāvjiem ir šādas tiesības un pienākumi:
		1. Nosūtīt, saņemt un apstiprināt cenu piedāvājumu Vienošanās noteiktajā kārtībā;
		2. nodot un pieņemt Preci, pārbaudot tās stāvokli un atbilstību Vienošanās un iegādes līguma noteikumiem, iesniegt, pieņemt un parakstīt preču pavadzīmi-rēķinu, kā arī Vienošanās noteiktajos gadījumos atteikt to darīt;
		3. risināt jautājumus, kas saistīti ar nekvalitatīvu pakalpojumu sniegšanu.
	7. Ar tiesiskā darījuma slēgšanu Vienošanās tekstā jāsaprot attiecīgas Preces piegādes Līdzēju abpusējs saskaņā ar Vienošanās noteikumiem izdarīts apstiprinājums (akcepts), ar kuru starp Līdzējiem ir panākta vienošanās par Preces piegādes kā tiesiskā darījuma sastāvdaļām. Šāda tiesiskā darījuma noteikumus veido Vienošanās.
	8. Vienošanās izpildes ietvaros saņemto fizisko personu datus Līdzēji apņemas apstrādāt tikai Vienošanās izpildes nodrošināšanai. Fizisko personu datu apstrāde notiek saskaņā ar spēkā esošiem un saistošiem normatīvajiem aktiem Latvijas Republikā.
	9. Vienošanās ir sagatavota uz \_\_\_\_\_\_\_\_ lapām ar 3 (trīs) pielikumiem, \_\_\_\_ eksemplāros ar vienādu juridisko spēku. Pie katra no Līdzējiem glabājas 1 (viens) Vienošanās eksemplārs. VAI Līgums ir sagatavots kā elektronisks dokuments. Par Līguma parakstīšanas datumu uzskatāms datums, kad pēdējā no Pusēm pievienojusi tam drošu elektronisko parakstu un atbilstošu laika zīmogu. Katra no Pusēm nodrošina atbilstošu elektroniski parakstīta dokumenta glabāšanu.
	10. Pie šīs vienošanās ir pievienoti šādi pielikumi, kas ir tās neatņemamas sastāvdaļas:

Pielikums Nr.1 – Pasūtītāja tehniskā specifikācija;

Pielikums Nr.2 – Iepirkuma procedūras laikā Izpildītāju iesniegtie finanšu piedāvājumi;

Pielikums Nr.3 – Iepirkuma procedūras laikā Izpildītāju iesniegtie pieteikumi.

|  |  |
| --- | --- |
| **PASŪTĪTĀJS:**SIA „Daugavpils ūdens”Ūdensvada iela 3, Daugavpils, LatvijaPasta indekss: LV-5401Reģ.Nr.41503002432PVN kods: LV41503002432Banka: *<banka>*Bankas kods: *<bankas kods>*Konts: *<konta numurs>*Tālrunis:E-pasta adrese:**Pasūtītāja vārdā:****SIA „Daugavpils ūdens”**valdes locekle Jeļena Lapinska\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_paraksts, parakstīšanas vieta un datums**IZPILDĪTĀJS:** *<komersanta firma>**<adrese>*Pasta indekss: *<Pasta indekss>*Reģ.Nr. *<Reģ.Nr.>*PVN kods: *<PVN kods>*Banka: *<banka>*Bankas kods: *<bankas kods>*Konts: *<konta numurs>*Tālrunis:E-pasta adrese:**Izpildītāja vārdā:*****<komersanta firma>****<pārstāvja amats, vārds, uzvārds>* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_paraksts, parakstīšanas vieta un datums | **IZPILDĪTĀJS:** *<komersanta firma>**<adrese>*Pasta indekss: *<Pasta indekss>*Reģ.Nr. *<Reģ.Nr.>*PVN kods: *<PVN kods>*Banka: *<banka>*Bankas kods: *<bankas kods>*Konts: *<konta numurs>*Tālrunis:E-pasta adrese:**Izpildītāja vārdā:*****<komersanta firma>****<pārstāvja amats, vārds, uzvārds>* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_paraksts, parakstīšanas vieta un datums**IZPILDĪTĀJS:** *<komersanta firma>**<adrese>*Pasta indekss: *<Pasta indekss>*Reģ.Nr. *<Reģ.Nr.>*PVN kods: *<PVN kods>*Banka: *<banka>*Bankas kods: *<bankas kods>*Konts: *<konta numurs>*Tālrunis:E-pasta adrese:**Izpildītāja vārdā:*****<komersanta firma>****<pārstāvja amats, vārds, uzvārds>* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_paraksts, parakstīšanas vieta un datums  |

1. Šī apliecinājuma kontekstā ar terminu “konkurents” apzīmē jebkuru fizisku vai juridisku personu, kura nav Pretendents un kura: 1) iesniedz piedāvājumu šim konkursam; 2) ņemot vērā tās kvalifikāciju, spējas vai pieredzi, kā arī piedāvāto pakalpojumu, varētu iesniegt piedāvājumu šim konkursam. [↑](#footnote-ref-1)
2. Pretendents norāda tās preču cenas, kas pastāv uz norādītām precēm sava piedāvājuma iesniegšanas dienā tā tirdzniecības vietā. Pasūtītājam ir tiesības pārbaudīt šis informācijas patiesīgumu 5 darba dienu laikā no piedāvājumu iesniegšanas termiņa beigām. [↑](#footnote-ref-2)
3. Atlaides apmērs % (procentos). Par kādu pretendents samazina to preču cenu, kuru pasūtītājs varētu iegādāties pretendenta tirdzniecības vietā. [↑](#footnote-ref-3)
4. Aprēķinātā kopsumma par noteikto atsevišķas preču vienības daudzumu ir paredzēta vienīgi iesniegto pretendentu piedāvājumu salīdzināšanai, nav uzskatāma par paredzamo un nav saistoša vispārīgās vienošanās slēgšanai. [↑](#footnote-ref-4)